open-index/open-wikipedia-markdown huggingface dataset:
Essi Matilda Forster

**Essi Matilda Forster** (12 Ɛbɔ 1922 – Ɔsanaa 1998), na ɔyɛ Gaanani mmranimni ɛna ɔbaa temanmuni a ɔwɔ Gold Coast (ɛnnɛ Gaana) a ɔdi kan fataa sɛ mmranimni.

## Mfitiaseɛ asetena ne nhomasua
Forster awofoɔ ne George James Christian ne Aba Lucy French, na wɔwoo no wɔ Sekondi, Gold Coast, Ɛbɔ bosome ne da a ɛtɔ so 12 afe 1922. Ne papa firi Eastern Caribbean Island of Dominica nanso ɔbɛtenaa Sekondi kurom afe 1902. Ɔhunuu ne ho sɛ 'nnommumfa a wɔasan aba' aberɛ a ɔkɔɔ First Pan-African Conference ɛkɔ so wɔ London afe 1900. Na ɔyɛ Oguadifo sanso yɛ mmranimni a ɔgyina Western Province anam sɛ The Gold Coast Legislative Council mu muni firi afe 1930 kɔ si afe 1940. Forster maame nso firi Shama a ɛwɔ Atɔeɛ mantam wɔ Gold Coast (ɛnɛ Ghana).

Forster hyɛɛ n'adesua ase wɔ England aberɛ a w'adi mfie nnum. Ɛwɔ England no, wɔfrɛɛ no mmranim mu wɔ Gray's Inn Obubuo bosome afe 1945. Wɔ Oforisuo bosome ne da a ɛtɔ so 15, afe 1947, wɔfrɛɛ no baa mmranim mu wɔ Gold Coast. Ɔbɛyɛɛ ɔbaa a ɔdikan wɔ Gold Coast sɛ mmranimni, ɛna ɔbaa a ɔtɔ so mmiensa wɔ British West Africa sɛ ɔbɛduru saa mpɛnmpɛnsoɔ yi. Nea ɔdi n'akyi nso yɛ Nigeriani mmranimni a ɔyɛ Ɔbibini baa a ɔdi nkan duru saa mpɛnmpɛnsoɔ yi nso bi, Stella Thomas ne Frances Claudia Wright, a ɔno nso yɛ Sierra Leonni a ɔbɛyɛɛ ɔbaa ɔtɔ so mmienu wɔ Bibiman mu sɛ mmranimni.

## Baabi menyaa mmoa firiiɛ
Ɔbarima ne ɔbea nna

**Ɔbarima ne Ɔbea nna** yɛ nnipadua akwaa a ɛkyerɛ whether a sexually reproducing organism produces male or female gametes.[1][2] 
Ɔbarima ne ɔbea nna ne abɔde mu su a ɛkyerɛ sɛ ebia abɔde a ɛwo wɔ nna mu no ma ɔbarima anaa ɔbea awo mma .      
 Anisogamy ahorow ahorow : . A) anisogamy a ɛwɔ nkwammoaa a ɛkeka ne ho, B) oogamy (nkwaa nkwammoaa ne mmadwoa nkwammoaa), C) anisogamy a ɛwɔ nkwammoaa a ɛnkeka ne ho (nkwaa nkwammoaa ne mmadwoa nkwammoaa).Isogamy ahorow ahorow: A) isogamy of motile cells, B) isogamy a ɛyɛ nkwammoaa a ɛnkeka ne ho, C) conjugation.

Wɔfrɛ abɔde mu ade a ɛma abɔde bi nyin bɛyɛ ɔbarima ne ɔbea nna biako anaa foforo no sɛ *ɔbarima ne ɔbea nna ho gyinaesi* . Ebia nea ɛde ba no fi awosu mu nneɛma, nneɛma a atwa yɛn ho ahyia, haplodiploidy, anaa nneɛma pii.  Wɔ mmoa ne abɔde afoforo a wɔwɔ awosu mu nhyehyɛe a wɔde kyerɛ ɔbarima ne ɔbea nna mu no, ebia nea ɛkyerɛ ɔbarima ne ɔbea nna mu nkwaadɔm a ɛwɔ hɔ no . Wɔ afifide a ɛwɔ nna mu nsɛso te sɛ *Ginkgo biloba*,  : 203 na ɛwɔ hɔ liverwort *Marchantia polymorpha* anaasɛ dioecious ahorow a ɛwɔ nhwiren afifide abusua *Silene* mu no, wobetumi de ɔbarima ne ɔbea nna mu nkwaadɔm nso akyerɛ ɔbarima ne ɔbea nna.  Ebia nhyehyɛe ahorow a ɛnyɛ awosu mu nneɛma de nneɛma a atwa yɛn ho ahyia ho nsɛnkyerɛnne te sɛ ɔhyew a ɛwɔ hɔ bere a akokɔsrade nyin ntɛm bedi dwuma de ahu mma no bɔbeasu. 

#### Hermaphroditism a ɛtoatoa so

Nkyekyεmu:Articles with hAudio microformats
Akushika Acquaye

Akushika Acquaye yɛ nsɛntwerɛni ma GTV dawurubɔ adwumakuo a ɛwɔ Ghana. Ɔyɛ nsɛntwerɛni a wakyɛre wɔ nsɛntwerɛ dwumadie mu yie pa ara.

## N’adwuma
Akushika hyɛɛ ne nsɛntwerɛ adwuma ase firii afe apem ahankron ne aduowɔtwe (1980s) mu. Ɔhyɛɛ ne nsɛntwerɛ dwumadie ase wɔ dawurubɔ adwumakuo a kane no na yɛfrɛ no    GBC TV a seesie no ɛyɛ GTV wɔ afe apem ahankron ne aduokron (1990s) mu, sɛ obi a ɔbɔ dwumadie ho nkae wɔ akasafidie ne tɛlɛbihyɛn so. 

Akushika da so ara di dwuma wɔ GTV a mprenpren yi deɛ ɔyɛ GTV dawurubɔ fa no panini.

## Abasobɔdeɛ

* Afe mpem mmienu ne dunan (2014) mu no, Television Awards Ghana dwumadie a wɔhyehyɛ de bɔ nnipakuo, adwumakuo ne ankorɛankorɛ a wɔdi dwuma wɔ tɛlɛbihyɛn so no, wɔbɔɔ Akushika Acquaye abaso sɛ dawurubɔni a ɔdutwam wɔ dawurubɔ mu (Outstanding News Anchor).
* Wɔ afe mpem aduonu ne dunum (2015) mu nso no, Akushika sane gyee abasobɔdeɛ a yɛto din wɔ brofo kasa mu sɛ Outstanding News Anchor ma GTV bere a wɔhyehyɛɛ Television Awards Ghana wɔ afe mpem mmienu ne du num m (2015) no mu.

## Beaeɛ a menyaa mmoa firiiɛ
Portia Gabor

Portia Solomon Gabor ( ɛdin a wɔde maa no ne Portia Solomon; wɔwoo no wɔ Ɔpɛpɔn no da a ɛtɔ so aduonu nson (27)) yɛ Ghanani sɛnkyerɛni, nsɛm ho dawurubɔfoɔ ne ɔbenfo a ɔyɛ nsɛm ho dawurubɔfoɔ a seesei ɔyɛ adwuma wɔ TV3.

Wɔpaa no sɛ nsɛntwerɛni a ɔbɔɔ ne ho mmɔden sene obiara wɔ  Ghana Nsɛntwerɛ ne Amanneɛbɔfoɔ Abasobɔdeɛ a ɛto so aduonu nsia (26) a Ghana Nsɛntwerɛfoɔkuo na wɔhyehyɛeɛ. 

## Abrabɔ mfitiaseɛ
Mrs Audrey Arde-Acquah ne Owura Seth Solomon na wɔwoo no. Wɔwoo no wɔ Nkran, a ɛwɔ Ghana. Ɔkɔ Aglow Children's Centre wɔ Madina na akyiri yi ɔkɔɔ University of Ghana mfitiaseɛ sukuu a ɛwɔ Legon, Owura Seth Solomon, Wɔwoo no wɔ Accra, Ghana. 

Ɔkɔɔ Krobo Girls Senior High School na ɔtoaso kɔɔ suapɔn mu kɔsuaa nnipa adwene mu nsɛm ho adesua wɔ Ghana Sukuupɔn mu  nanso ɔsane kɔyɛɛ nkitahodie mu abodin wɔ  AUCC. 

Na ɔyɛɛ ne Masters wɔ Development Communication mu wɔ Ghana Institute of Journalism. 

## Adwuma
Portia kɔkaa TV3 Ghana ho wɔ ne sukuupɔn adesua akyi wɔ ɛbɔ bosome no mu wɔ afe mpem mmienu ne mmienu mu (2002) na ɔda so ara yɛ adwuma wɔ TV3 Ghana. 

Wɔ telɛbihyen dwumadibea a ɛwɔ Kanda mu no, Portia yɛ nsɛm ne nsɛm ho twerɛfoɔ.

## Abasobɔde

* MTN Heroes of Change 2022
* Journalist of the Year, Ghana Journalist Awards 2022
* Ghana Journalist Awards 2020, Special Award for COVID-19 reporting
* Ghana Journalist Awards 2020, Science reporting.
* Merck More Than a Mother award 2019 for report on Infertility
* Ghana Journalist Awards 2019, she won two awards thus Female Journalist of the Year and Best Report Road safety and Transport. At the night, she together with two other journalists were honored for their contributions to journalism
* Ghana Journalist Awards, (2019)
* Ghana Journalist Awards Best Environment Reporter (2018)
* Ghana Journalist Awards (2010), (2017) Best TV News Report
* Ghana Journalist Awards (2017) Komla Dumor Most Promising Young Journalist
* Ghana Journalist awards, 2010, News reporting. She received the Best News Reporter and Promising Young Journalist at the Ghana Journalist Awards in 2017.
* Ghana Journalist Awards (2010), Best Report on Development Journalism for Furthering the MDGs. She won best health reporter for TV for a story titled 'Wealth for Health,' as well as best news reporter (TV) for her story titled 'A Beggar's Paradise.'
* CNN Multichoice Africa Journalist Awards 2011. She was nominated for CNN Multichoice Africa Journalist Award in 2011. Her entry ‘Drug trafficking in rural Africa’ was named Highly Commended at the awards.
* Finalist, Highly Commended for story on Drug Peddling in Rural Africa.

## Beaɛ a menyaa mmoa fii
Dorothy Amenuke

**Dorothy Apkene Amenuke** a yɛwoo no afe apem, ahankron  ne aduosia nwɔtwe mu yɛ Ghana dwomfoɔ ne ɔkyerɛkyerɛni.

Mprenpren yi ɔyɛ ɔkyerɛkyerɛni wɔ Department of painting and sculpture a ɛwɔ Kwame  Nkrumah  Suapɔn mu.

## Mfitiaseɛ Abrabɔ Ne Nwomasua
Wɔwoo no afe apem ahankron aduosia nwɔtwe mu (1968). Ɔfiri Adzokoe-Peki a ɛwɔ Frao mantam no mu. Ɔkɔsua Sulpting wɔ Kwame Nkrumah Suapɔn mu. Ɔtoaa so yɛɛ ne Art Education  MA wɔ Kwame Nkrumah Suapɔn korɔ no ara mu. Ɛwɔ PHD wɔ sculpting mu. 

## Dwumadie
Dorothy yɛɛ adwuma sɛ ɔkyerɛkyerɛni a ɔkyerɛ adwenneɛ wɔ mfitiaseɛ sukuu ne ntoasoɔ sukuu fri afe apem ahankron ne aduowɔtwe nson kɔsi afe mpem mmienu ne nan. Adwenneɛ ahodoɔ wɔatumi ayɛ a ɛbi ne **"How Far How Near"** no wɔda no adi wɔ Stedelijk Adekoradan a ɛwɔ Amsterdam.

Ɛsiane ne mmɔdenmmɔ nti, wɔtoo nsa frɛɛ no wɔ dwumadie bebree ase.

Dorothy Amenuke kɔɔ dwumadie "Apexart Residency" ase wɔ New York, wɔsane nso to nsa frɛɛ no soronko USA"Perpich Centre for Art Education in Minneapolis".

Ɛsiane sɛ wɔbu ntoma sɛ ɛda no adi sɛ biribi a ɛka yɛn ho nti, adwenneɛ ahodoɔ a Dorothy ayɛ pii no ara no da saa adwenepɔ yi adi.

## Baabi a menyaa mmoa firiiɛ

 *Nsɛm a ɛwɔ saa atwerɛwsɛm yi mu . Wobɛtumi  <span class=plainlinks>[  di bi aka ho] aboa Wikipedia*.
Ife

## Ife yɛ tete ha kuro kɛse bi a ɛwɔ Ɔman Nigeria  anaafɔ atɔyɛ fa mu wɔ te saa ɔman yi wɔ afe 1000BC ne 500BC mu
Ɛwɔ afe 900AD mu no,  kuro no so bɛbaa mfasoɔ paa ɛsane adwinni suronko a na ɔdi wɔ West Africa mu

Nnɛ brɛ yi mu dea yɛ bɛ hunu kuro no wɔ Osun State mu. Ife ɛwɔ Lagos atifi atoeɛ fam, wokan borɔfo kwansini bɛyɛ ahanu ne dunwɛtwe a

nipa bɛyɛ 500,000 na ɛte kuro mu hɔ, ɛman nipa dodoɔ a ɛwɔ kuro mu hɔ nti ɛno na ɛyɛ kuro kɛsea paa ɛwɔ Osun State mu wɔ afe 2006 mu.

Beaeɛ a Mmoa Firi
Joyce Bawah Mogtari

**Joyce Bawah Mogtari** yɛ Ghana mmaranimfoɔ ne amanyɔni a ɔsom sɛ akwansosɛm ho ɔsoafoɔ abɛdiakyiri wɔ Ghana. Mprempren yi, ɔyɛ Ghana manpanin John Dramani Mahama  boafoɔ sononko titire. Na ɔyɛ ntamgyinafoɔ a wakokwa wɔ n'adwuma no mu pii, wɔ mpɔtam hɔ ne amanaman ntam.

## Abrabɔ ahyɛaseɛ ne nnwomasua
Joyce Bawa Mogtari nkyi firi Savanna mantam no mu wɔ Ghana. Ɔkɔɔ ntoasoɔ sukuu  a wɔfrɛ no Wesley Girls Senior High School kɔgyee nteteeɛ wɔ adesua mu. Ɔtoaa so kɔɔ Holborn College, Suapɔn a ɛwɔ London mu baabi a ɔwiee sukuu no na ɔwɔ Bachelor of Laws(LLB) abodin krataa wɔ afe apem ahankron ne aduokron nson mu(1997). Ɔsan nso wɔ Master’s Degree wɔ 'Maritime' mmara mu (L.L.M.) a ɛfiri 'International Maritime Organization' (IMO) ne 'International Maritime Law Institute' (IMLI) hɔ wɔ Malta, baabi a ɔgyee abasobɔdeɛ sɛ obi a ɔbɔ ne ho mmɔden wɔ amannɔne akwansosɛm mu mmara wɔ IMO. Ɔsan nso wɔ master’s degree wɔ ntawatawadie ano sie ne ntamgyinafoɔ wɔ Kofi Annan International Peacekeeping Training Centre- Ghana.

## Amanyɔsɛm
Joyce Mogtari yɛ National Democratic Congress (NDC) no muni. Wasom wɔ Aporɔbɔ akuo wɔ ekuo nom wɔ mfeɛ no mu, a nea ɛka ho ne sɛ ɔsom sɛ mmaranimfo kuo a ɛmufoɔ yɛ aduas.Ɔyɛɛ Mahama mfeɛ mpem mmienu ne du nsia(2016) abatoɔ ɔsatuo no kasamafoɔ.Abatoɔ no akyi no, Mahama paw no sɛ ne boafo titire ne ne kasamafoɔ panyin.

## Akwantuo ho Ɔsoafoɔ Abɛdiakyiri
Wɔ Oforisuo 2013 mu no, John Mahama paw Joyce Mogtari sɛ ɔnsom sɛ Ɔsoafoɔ Abɛdiakyiri a ɔhwɛ akwantuo nsɛnsɛm so.Ɔsomm wɔ saa dibea no mu kɔsii Ɔpɛpɔn bosome nom wɔ mfeɛ mpem mmienu ne du nson no mu(January 2017). Ɔyɛɛ Mahama mfeɛ mpem mmienu ne du nsia(2016) abatoɔ ɔsatuo no kasamafoɔ.

## Adwumayɛfoɔ Fekuo
Joyce Mogtari ka "Ghana Bar Association ne AfricanWomen Lawyers Association"(AWLA) fekuo no ho. Ɔsan nso ka Ghana State Alumni ne mmaa a wɔwɔ" International Shipping and Trade Association" (Wista) mu. Bio nso, Joyce Mogtari yɛ USA-International Visitor Leadership Programme no muni.

## N'abrabɔ
Joyce Mogtari waree Hudu Mogtari, a na ɔyɛ ɛnkane Panin a ɔhwɛ nnuane ne nnuro so wɔ asoeɛ hɔ(Food and Drug Authority) (FDA) no panyin. Wɔwɔ mma nnan.Joyce yɛ kane ɔsoafoɔ a ɔhwɛ mmarima ne mmaa, mmɔfra ne asetena mu ahobammɔ so no nuabea kumaa, Otiko Afisa Djaba.

## Beaeɛ a menyaa mmoa firiiɛ

 *Nsɛm a ɛwɔ saa atwerɛwsɛm yi mu . Wobɛtumi  <span class=plainlinks>[  di bi aka ho] aboa Wikipedia*.
Agnes Ndirubusa

**Agnes Ndirubusa** yɛ Burundini na ɔyɛɛ adwuma sɛ amammuisɛm mu nhwehwɛmufo  ne samufo panyin maa kowaa krataa *Iwacu.* Dawurubɔ nnwuma baako a etwa to a wɔde wɔn ho wɔ ɔman no mu. Wɔ afe 2016 mu no, ɔne yɔnkoɔ dwumayɛni, Jean Bigirimana, yeraeɛ a wɔnanhu wɔn akyire kwan da. Ɛmfa ho ɔsatu bi a kowaa krataa no ayɛ de pɛ sɛ ɛda tebea a ɛma no yeraeɛ no adi no, nsɛm foforo kakraa bi pɛ na aba.

## N'asetena mu nsɛm

Ndirubusa yɛɛ adwuma sɛ amammuisɛm mu nhwehwɛmufo ne samufo panyin  maa kowaa krataa *Iwacu*, dawurubɔ nnwuma baako a etwa to a wɔde wɔn ho wɔ ɔman no mu.   Wɔ afe 2016 mu no, ne yɔnko dwumayɛni, Jean Bigirimana, yeraeɛ a wɔnanhu n’akyire kwan da. Ɛmfa ho ɔsatu bi a kowaa krataa no ayɛ de pɛ sɛ ɛda tebea a ɛma no yeraeɛ no adi no, nsɛm foforo kakraa bi pɛ na aba.

Wɔ ɛda ɛto aduonu mienu wɔ bosome Ahinime mu,afe 2019, berɛ a na ɔne ne nsɛmtwerɛfuɔ adwumayɛfuɔ  kuo a Christine Kamikazi, Egide Harerimana, Térence Mpozenzi ka ho, ne wɔn drɔbani, Adolphe Masabarakiza, wɔ kaa no mu no, wɔkyee no.   Na wɔde wɔn ani akyerɛ Kibira Ɔman Mmoa Yɛmmea kwan so  na ntawantawadi rekɔ so wɔ atuatewfoɔ nkuo a wofi Democratic Republic of the Congo ne Burundi asraafoɔ ntam no .    Apolisifoɔ ne mmabunu twaa wɔn kaa no ho hyiaeɛ na wɔkyee wɔn, na wɔde wɔn kɔɔ apolisifo akakye a ɛwɔ mpɔtam hɔ.  Bere a wɔkyee no no, apolisifo no mu baako bɔɔ ne yɔnko dwumayɛni Christine Kamikazi sotorɔ.  Wɔkyee Ndirubusa ɛmfa ho sɛ na wabɔ mpanyinfuɔ amanneɛ wɔ wɔn kuo no anammɔn tuo no ho.

Bere a wɔkyee  no akyi no, afiase no wɔde no too yɛ na afiase a wɔammɔ no soboɔ pɔtee biara,  afei wɔbɔɔ no soboɔ sɛ "ɔbɔ pɔw bɔne tia ɔman ahobammɔ"  na wɔde no sie afiase.   Mmaranimfo no hwehwɛɛ sɛ wɔde no bɛto afiase mfie dunum,   na wɔ ɔpɛpɔn bosome,afe 2020 mu no, asennibea no buu no fɔ sɛ ɔnkɔda afiase mfie mienu ne fa.   Asɛm a wɔde kɔdan asɛnnibea no ankosi hwee. Amanaman Nkabom Kuo a ɛhwɛ Hokwan ma Nnipa Ahofadi so,  dawurubɔfuɔ ahodoɔ te sɛ *Le Monde*  ne *DW*,  ne nnwumakuo ahodoɔ a ɛnhyɛ aban ase te sɛ Amnesty International  ne Human Rights Watch kasa tiaa ɔtaa a Burundi de bae kwa yi kɛse.

Bere a wogyae no ne ahunahuna foforo akyi no, osii gyinae sɛ ɔne ne kunu ne wɔn babarima bɛdwane akɔ Belgium .

## Beaɛ a menyaa mmoa firiiɛ
Agnes Aggrey-Orleans

**Agnes Yahan Aggrey-Orleans**, yɛ Ghana aban ananmusini, yɛfa no sɛ ɔno ne ɔbaa a ɔdii kan dii saa dwuma no.

## Baabi a menyaa mmoa firiiɛ
Beatrice Agyeman Abbey

**Beatrice Agyemang** yɛ Ghana Dwumayɛfoɔ Panyin wɔ Media General, Ghana dawurobɔ dwuma kɛse bi a ɛwɔ TV3, Onua FM, 3FM, Connect FM, Akoma FM, ne MG Digital, ne afoforɔ no sohwɛfoɔ panin. Wɔ afe 2021 mu no, wɔmaa no abasobɔdeɛ sɛ Outstanding Broadcast Media CEO of the Year wɔ Ghana Entrepreneur ne Corporate Executive Awards mu.

Beatrice fii n’adwuma ase wɔ afe 2000 mu sɛ amanneɛbɔfo, afei na ɔyɛ Broadcast Journalist ne News Anchor .  Wɔ afe 2017 mu no, ɔbɛyɛɛ Dwuamyɛ panin ma Media General. Na ɔyɛ Media General Digital no Titenani bɛboro afe ne Media General Radio sohwɛfo panyin bere bi.  Wabisabisa nnipa titire te sɛ John Agyekum Kufuor, John Mahama, ne Ellen Johnson Sirleaf nsɛm . Ɔne dawurobɔ nnwuma  akɛse te sɛ BBC, Sky TV, Citizen TV, CNN, VOA, ne Kiss TV ayɛ adwuma wɔ Kenya .

## Adwuma
Beatrice fii n’adwuma ase wɔ afe 2000 mu sɛ amanneɛbɔfo, afei na ɔyɛ Broadcast Journalist ne News Anchor .  Wɔ afe 2017 mu no, ɔbɛyɛɛ Dwuamyɛ panin ma Media General. Na ɔyɛ Media General Digital no Titenani bɛboro afe ne Media General Radio sohwɛfo panyin bere bi.  Wabisabisa nnipa titire te sɛ John Agyekum Kufuor, John Mahama, ne Ellen Johnson Sirleaf nsɛm . Ɔne dawurobɔ nnwuma  akɛse te sɛ BBC, Sky TV, Citizen TV, CNN, VOA, ne Kiss TV ayɛ adwuma wɔ Kenya .

Wɔagye Beatrice Agyemang atum  wɔ Avance Media 2023 nkrataa a ɛfa Afrika Mmaa Ɔha  a Wɔanya Nkɛntɛnso Kɛse no ho. Ghana dawurobɔ nnwuma ahodoɔ a ɛwɔ anim no mu baako a odi anim.  Beatrice Agyemang, a ɔyɛ Ghana Institute of Management and Public Administration (GIMPA) no muni a wagye din no de ne suapɔn abodin mmienu a onya fii asoɛe no mu no dii dwuma sɛ n’adwuma a agye din wɔ dawurobɔ adwuma mu no fapem. 

## Nhomasua

Ɔnyaa ne suapɔn abɔdin krataa a ɛdi kan ne nea ɛtɔ so no wɔ GIMPA.

## Abasobɔdeɛ

* Ɛwɔ Ɛbɔ bosome afe 2020 mu, wɔmaa no abasobɔdeɛ a ɛne Excellence in Media wɔ Ghana Mmaa ɛma saa afe no.Glitz Africa na ɛyɛ saa dwumadie yi.
* Ɛwɔ Kotonimma bosome afe 2021 mu no,wɔmaa no abasobɔdeɛ sɛ ɔpanin a ɔsen obiara wɔ Dawurubɔ Nsɛntwerɛni mu wɔ Afe no mu wɔ Ghana Entrepreneur and Corperate Awards.Ghana Entrepreneurs Foundation(EFG) na ɛhyehyɛ saa dwumadie yi.
Kronom

**Kronom** anaa **Kronum** yɛ Kumasi kurotia bi a ɛwɔ Suame Kuropɔn mu wɔ Ashanti Mantam a ɛwɔ ɔman Ghana mu. Kronum da Suame-Offinso kwantenpɔn no so. Kronum ne nkurotia mmienu na ɛbɔ ahyeɛ. Bremang wɔ anaafoɔ afam, ɛna Afrancho wɔ atifi afam.

## Beaeɛ a menyaa mmoa firiiɛ
Gye Nyame (Adinkra)

**Gye Nyame** yɛ Akanfoɔ Adinkra nsɛnkyerɛnne no mu baako a agye din wɔ Ghana. Wɔkyerɛ aseɛ kɔ borɔfo kasa mu wɔ ne traa mu sɛ 'Except God' anaa 'Except for God. 

## Nkyerɛaseɛ
Wɔ Akanfoɔ gyedie mu no, wɔkyerɛ Gye Nyame mu sɛ ɛkyerɛ Nyame Tumfoɔ bi a ne tumi so sene tumi biara. Nkyerɛaseɛ foforɔ a saa ahyɛnsodeɛ yi ka ho asɛm wɔ wɔn gyedie mu no yɛ Nyame Tumfoɔ a Ɔwɔ de firi adebɔ mfitiaseɛ na ɔbɛtoa so akɔsi daa. Nkyerɛaseɛ bio kyerɛ mu sɛ ɛyɛ ahobraseɛ a wɔduaa wɔ nnipa asetena mu.

### Gye Nyame Abɔseɛ ne Nkyerɛkyerɛmu Ahodoɔ Bi
Adinkra nsɛnkyerɛnne Gye Nyame no firi Akan kasa mu, ne titire ne Twi kasa mu. Kasasini Gye Nyame si Nyame tumi a ɛso no so dua wɔ asetena mu no nyinaa mu. Saa asɛmfua yi si Akanfoɔ gyidie a ɛne sɛ biribiara nsi a Onyankopɔn mpɛ so dua, na ɛda wɔn honhom mu nhyehyɛeɛ a emu dɔ adi. Nsɛnkyerɛnne yi gyina hɔ ma adwene a ɛne sɛ Onyankopɔn ne Ɔbammɔfoɔ ne Ɔtumfoɔ kɛseɛ, na ɛhyɛ adwenepɔ a ɛkyerɛ sɛ biribiara nso nsene ɔsoro tumi no.

Nkyerɛ mu bio ne sɛ, onipa biara nhunuu adebɔ ahyɛaseɛ na obiara nso nhunu n'awieeɛ gye Nyankopɔn. Nsɛnkyerɛnne a  ɛkyerɛ ahobraseɛ.

## Ne dwumadie
Wɔbu Gye Nyame sɛ Adinkra nsɛnkyerɛnne baako wɔtae de di dwuma pa ara wɔ Ghanafoɔ amammerɛ ne aban nnwuma ahodoɔ mu. Ɛyɛ ahyɛnsodeɛ a wɔhunu no wɔ Ghana aban ananmusifoɔ adwumayɛbea a ɛwɔ Washington, DC, United States no fasuo ho. Wɔsan nso hunu no sɛ ɛyɛ banbɔ ahyɛnsodeɛ a ɛwɔ Ghana cedi krataa 200 no so - Ghana sika a Ghana Sikakorabea baatan no twaeɛ sɛ Ghana sika wɔ afe 2019. Wɔde di dwuma kɛseɛ nso wɔ ntoma, agudeɛ, nnoɔma a wɔde yɛ nsiesie ne adwinni ho nhyehyɛeɛ mu. Na ɛka Adinkra nsɛnkyerɛnne ahodoɔ a na ɛwɔ John Mahama atadeɛ a ɔhyɛɛ de suaeɛ sɛ Ghana ɔmampanini wɔ afe 2025 no mu baako. Wɔde dii dwuma nso wɔ akonwa bi a wɔsenee a wɔde maa Ɔhemmaa Elizabeth II, United Kingdom Hemmaa.

Wɔde kasasini "Gye Nyame" nso di dwuma pa ara wɔ Ghanaman mu. Wɔhunu kasasini yi wɔ sidi ahodoɔ 50, 200, 100, 500, ne 5000 a Ghana Sikakorabea Baatan no twaeɛ sɛ Ghana sika wɔ 1972 ne 1994 ntam. Wɔsane nso de too gas adwuma bi a ɛwɔ Takoradi mpoano kilomita 60 wɔ Ghana Atɔeɛ mantam mu. 

## Baabi a menyaa mmoa firiiɛ

Nkyekyεmu:AfroCuration Ghana 2025
Kofi Antubam

**Kofi Antubam** (1922–1964) afe ɔha nkron ne aduonu mmiɛnu - afe ɔha nkron ne aduosia nnan (1922-1944), na ɔyɛ Ghanani. Kwame Nkrumah yii no sɛ "State Artist" Ɔyɛɛ ndwuma de boa Ghana animuonyam bere a ɔman no gye faahodie.  Antubam nsa ano nwuma a na ɔyɛ no bi ne adwinni a woayɛ wɔ easel so, mural, mosaic ne nnua w’adwinni. Sɛ ɔkyerɛkyerɛfoɔ na ɔtwerɛfoɔ ɔhyɛɛ Ghanafoɔ a wɔdwinni ne asukufoɔ sɛ wɛmo mfa "abibifoɔ nipasu" na ɛnyɛ wɔn adwuma ɛda yɛ man no amanneɛ ne atetesɛm adi. N'aban no asi agyinaeɛ sɛ wɔbɛ nwono Akan adinkra ahyɛnsodeɛ ahodoɔ ne wɔn ammanneɛb a ɛbɛdan ɔman foforɔ no animuonyam adi.

Na ɔyɛ ɔpanin a ɔtee Ghana nyinaa kuo a wɔyɛ nwinnade ano na ɔsan nso ka nwinnade kuo a ɛwɔ Ghana no ho. Antubam adwini a woayɛ no wɔ nneɛma a w'aboaboa ano wɔ Ghana, South Africa ne United States.

## Abrabɔ
Wɔwoo Antuman wɔ afe 1922, n'awofoɔ din de Maame ne Nana Mensah. Ne papa wuu brɛ a na ɔyɛ abɔfra koraa, ɛno akyiri no ne wɔfa de no kɔɔ kumase na ɛhɔ na ɔhyɛɛ sukuu ase. Ɔsan nso dii nna kakra wɔ Jos, Nigeria ɛna South Africa ɛna afei nso Adisadel College.  Ɛyɛ berɛ a na ɔwɔ Adisadel College na ɔnyaa anisoadehunu wɔ ade nwene mu. Ɔpanin John Knight, a na ɔda sukuu no ano ka kyerɛɛ Arnold Hodson a ɔyɛ amerado sɛ ɔmma Antubam akwanya ma ɔnyɛ dɔteɛ anwinnade. Berɛ a ɔgyee adwuma no yɛɛ ne yie akyiri no ɔnyaa sika a wɔde bɛboa no ama w'akɔ Achimota College. Wɔ Achimota College no, Herbert Vladimir Meyerowitz a wɔwoo no Russia na na ɛyɛ ne kyerɛkyerɛni a ɔkyerɛ sɛde Ɔkyerɛkyerɛni a ɔhyɛ n'asuafoɔ nkuran sɛ wɔnfa mpɔta mu hɔ asetena nyɛ wɔn anisoade hunu na mmom nyɛ sɛ wɔrefa Europa adwini nko ara. Nneɛma a Antubam yɛɛeɛ mfeɛ a ɔdii no Achimota no bi ne sɛ ɔwiee adwini sukuu kɔ wieɛ, akyerɛkyerɛfoɔ nteteeɛ adesua ne mfitiaseɛ adesua. Sukuu akyiri no, ɔkyerɛɛ adeɛ, ɔsan nso dwinii mfonyi ahodoɔ nso a na ɔtɔn Wɔ afe 1948 ne 1950 mu no, ɔnyaa sika a wɔde bɛma no akɔtoa n'adesua so wɔ Goldsmith College London. Wɔ mfeɛ 1950's mu no, Antuman yɛɛ adwinni ahodoɔ a ɛbi ne Ɔmanpanin dadaa Nkrumah akonnwa, adwinni ahodoɔ a ɛda aman ahodoɔ abakɔsɛm, amanneɛ ne amammerɛ adi. 

Wɔ afe 1963, ɔtintim Ghana amammerɛ ahodoɔ, nwoma a ɛkyerɛ mfasodeɛ a adwinni ahodoɔ a ɛwɔ Ghana de boa wiase adwomfoɔ nyinaa ne ɔkwan a Antubam fa so yɛɛ adwinni ahodoɔ a ɛgyina hɔ ma Ghana amammuo ne abakɔsɛm. 

## Mmoa
Cephas Yao Agbemenu

**Cephas Yao Agbemenu** (wɔwoo no  Kɔtɔnimaa bosome no da a ɛtɔ so aduonu nkron wɔ afe 1951) yɛ Ghana Odwumfoɔ, ne ɔkyerɛkyerɛfoɔ. Ɔyɛ adwinnie ho ɔbenfo a ɔkyerɛ adeɛ wɔ Kenyatta Suapɔn a ɛwɔ Nairobi, Kenya no mu. Ɔyɛ odumgyafoɔ ne Afrikafoɔ amammerɛ mu nnua adwumfoɔ, na ɛhu nsɛdie ahodoɔ a ɛda ne adwinie ne asetena ntam. 

## Asetena mu nsɛm
Wɔwoo Cephas Yao Agbemenu wɔ Kɔtɔnimaa bosome no da a ɛtɔ so aduonu nkron wɔ afe 1951 mu wɔ Leklebi-Kame, wɔ Frao Mantam no mu wɔ Ghana, Afrika Atɔeɛ fam.

Ɔnyinii wɔ Ghana, ɔkɔɔ sukuu a na adwinnie ne nsaanodwuma adesua yɛ adesua nhyehyɛe no fa kɛseɛ. Ɔsuaa kuayɛ, akyi turoyɛ, mpataayi, afidie ne abɔmmɔ nso. Ne nyinaa hwehwɛ sɛ wɔyɛ nhyehyɛeɛ pa na wotumi hu ade na ama wɔatumi awie saa nnwuma no.

Agbemenu kɔɔ Ntoasoɔ Sukuu wɔ Evangelical Presbyterian Ntoasoɔ Sukuu a ɛwɔ Hohoe, Volta Mantam mu, faako a ɔgyee ne Ordinary-Level Sukuu adansedie krataa wɔ Adwinie, Borɔfo Kasa, Ewe Kasa, Nkontaabuo, Nyansahunu a Ɛfa Nnipa ho, Akontaabuo Nnyinasosɛm, Asase ho Adesua mu.

Afei ɔkɔɔ Kpandu Ntoasoɔ Sukuu, Volta Mantam mu. Ɔde Advanced-Level School Certificate wiee saa nhyehyɛe yi, na n’adesua titiriw ne Art, Economics, Geography, General Studies wɔ afe 1972 mu.

Wɔ Ayewohomumɔ bosome no mu wɔ afe 1976 mu no, ɔgyee n’abodin krataa wɔ Fine Art mu a ɔnyaa First Class Honors wɔ Kwame Nkrumah University of Science and Technology, Kumasi, a ɛwɔ Ghana, na ɔyɛɛ n’adesua no fa kɛseɛ titire no wɔ Sculpture, Painting, Art History, English Literature, Art Appreciation ne African Studies mu. 

Afei Agbemenu nyaa ne Master of Fine Arts abɔdin krataa wɔ State University of New York wɔ Buffalo (Ɔgyefoɔ 1980). N’asɛmti titiriw ne Sculpture,  Wood Carving, P.O.P, Concrete ne Bronze casting ka ho, a Painting, Drawing ne Art History yɛ ne mmofra nkumaa.

## Nkyerɛkyerɛ ne Adwumayɛ
Agbemenu firii aseɛ kyerɛɛ adeɛ wɔ Kwame Nkrumah Suapɔn a ɛhwɛ Nyansahunu ne Mfididwuma so wɔ afe 1977 mu a ɔde Adwinnie, Nsusuwii ne Mfoniniyɛ.

Ɔkyerɛ Afrika Adwinie, Nsusuwii, Abibifoɔ Abakɔsɛm wɔ wiase nyinaa adwene mu wɔ aman ahodoɔ pii so, ne Ceramics, Afrika Abakɔsɛm, Amammerɛ Abrofo Adwinnie Abakɔsɛm ne Afrikafoɔ Nsusuwii.

Wɔ afe 1987 mu no ɔhyɛɛ aseɛ sɛ Ɔkyerɛkyerɛfoɔ Panyin wɔ Adwinie a Ɛyɛ fɛ Dwumadibea, Kenyatta Suapɔn, Nairobi, Kenya. Ɔkasa: Afrikafoɔ nnɛyi Adwinnie; Nsusuwii ne Afrikafoɔ Nnua a wɔde di adwini a wɔde di dwuma wɔ amanneɛ kwan so.
Eric Adjetey Anang

**Eric Adjetey Anang** (pronunciation) yɛ Ghana funnaka a anika duadwumfoɔ. Wɔwoo no wɔ Teshie, Ghana, na na ɔhwɛ Kane Kwei Duadumfoɔ Adwumayɛbea. Mprempren yi ɔkura aman mmienu so nkrataa na ɔkyɛ ne berɛ mu wɔ Ghana Madison, Wisconsin, faako a ɔreyɛ nnwuma 

ahodoɔ no.

## Mfitiaseɛ abrabɔ ne nwomasua

Wɔ 2001, ɔdaa Ghana funu-nnaka ahodoɔ a wɔasiesie no adi wɔ Gidan Makama Museum Kano, Nigeria, Alliance française a ɛwɔ Kano no ase. Ɔwieeɛ ntoasoɔ sukuu wɔ Accra Academy.

## Adwumayɛ

### Kane Kwei Duadumfoɔ Adwumayɛbea
Adjetey Anang kyerɛkyerɛɛ mu wɔ nsɛmmisa sɛ adwene a ɛfa funnaka ho no hyɛɛ aseɛ berɛ a na ne nana resi apakan ama ɔhene bi no, nanso ɔhene no wuiɛ ansa na atena mu na abusua no sii gyinaeɛ sɛ ɛsɛ sɛ wɔsie no wɔ mu.

### Art in the United States
Wɔ 2009, Adjetey Anang boaa Oregon College of Art & Craft maa Suapɔn mu Kyerɛkyerɛni Panin Michael de Forest bɛtenaa Ghana bosome mmienu.

Wɔ Dan-mu-Nkonwa Kuo Nhyiamu a ɛkɔɔ so wɔ afe 2019 mu a wɔyɛɛ no wɔ Milwaukee Institute of Art and Design no, Adjetey Anang ne Michael de Forest na na wɔyɛ nhyiamudie yi mu akasafoɔ na wɔkasa faa atifi asɛm a wɔtoo din sɛ "Research as Adventure: Scratching the Itch of Curiosity Until It Smacks You in the Face". Adjetey Anang also gave coffin-making demonstrations showing the process of using hand tools to make hollow, curved, wooden sculptures.

### Adesua mu
Eric Adjetey Anang ne Roberta Bonetti a ɔyɛ ɔbenfoɔ wɔ Abakɔsɛm a ɛfa Nnipa Amammerɛ wɔ Bologna Suapɔn mu a ɔyɛ Onua ma Italifoɔ Adesuabeɛ ma Adesua a Ɛkɔ Nkan wɔ Columbia University ka bɔɔ mu yɛɛ nhwehwɛmu faa Nkranfoɔ  amammerɛ ho.

## Abasobɔdeɛ ahodoɔ
Eric Adjetey Anang nyaa mfeɛ 24, French koowa krataa a wɔfrɛ no *[[:en:Le_Monde_diplomatique|Le Monde diplomatique]]* bɔɔ n’abaso sɛ "Abibiman mu hwɛsofoɔ ma mmabunu."

## Baabi a menyaa mmoa firiiɛ
Amon Kotei

**Wɔwoo Kotei** wɔ May 24, 1915 wɔ kurow bi a wɔfrɛ no Labadi, a ɛwɔ Greater Accra mantam mu wɔ Gaana. Na ofi Ga abusuakuw mu.Nii Amon kote**i** wɔwo no wɔ Kotonima bosome ne da a ɛtɔ so 24 wɔ afe 1915 yɛ  Gaana ɔbenfo, nnwontofo, asase mu nhwehwɛmufo, ne mfoniniyɛfo.Na ɔyɛ Gaana adwinnifo a wɔagye din no mu biako,

## Mfiase Asetra
Wɔwoo Kotei wɔ May 24, 1915 wɔ kurow bi a wɔfrɛ no Labadi, a ɛwɔ Greater Accra mantam mu wɔ Gaana. Na ofi Ga abusuakuw mu.

## Nhomasua Ne Sraadi
Wɔmaa Kotei akwannya bi wɔ Achimota Sukuu mu na akyiri yi onyaa akwannya bi sɛ ɔnkɔ London School of Printing and Graphic Art wɔ afe 1949 kosi 1952. Bere a na Wiase Ko II rekɔ so no, na ɔyɛ adwuma wɔ Royal West African Frontier Force, na na ɔtwerɛ maps ne plan ma asraafoɔ a wɔwɔ akofena ano.

## Akwankyerɛ A Ɛsom Bo
Ne kyɛfa a ɛsen biara ne Gaana ɔman agyiraehyɛde a ɔhyehyɛɛ no wɔ Ɔbɛnem bosome ne da a ɛtɔ so 4, wɔ afe 1957. Britaani nniso a na ɛyɛ koloni no na ɛhyɛɛ Kotei sɛ ɔmfa nsensan foforo a na ɛwɔ hɔ a na ɛyɛ Asono ne Ntan dua; nsɛnkyerɛnne abien a na wɔde di dwuma wɔ Britain Atɔe Afrika nniso no mu. Bere a aban no kyerɛe sɛ wɔnkyerɛ no nea ɔnyɛ no, wɔde frankaa no kɔmaa Queen's College of Heraldry ma wɔpenee so.

Gaana frankaa a ɛwɔ aban no nkraata nyinaa so no yɛ kyem, na wɔdi St. George Mmeamudua a wɔde sika kɔkɔɔ ayɛ ho. maa Gaana adwinni ne heraldry no toom.

## Ne Wu
Kotei wui wɔ Ahinime bosome neda a ɛtɔ so 17 wɔ afe 2011. Bere a owui akyi no, Gaana aban no gyee ne kyɛfa a ɔde maa Gaana adwinni ne heraldry no toom.

## Abasobɔde
Wɔmaa no abasobɔde a wɔfrɛ no State Honour of Grand Medal, Civil Division, wɔ ne frankaa a ɔhyehyɛe no ho, a saa bere nona ɔmampanyin Jerry Rawlings de maa   Fida, Ɔbɛnem bosome ne da ɛto so 7 wɔ afe 1997 no. Onyaa abasobɔde afoforo pii.

## Beaɛ A Menya Mmoaa fii
Vincent Kofi

Vincent  Kofi (1923-1974) yɛ Ghanani nimdefoɔ a nnipa nim no yie ɛsiane nneɛmanwene adwuma a na ɔyɛ a  ɛfa Abibirem ha nsɛm ne Abibifoɔ de a wɔdee wɔn ho firii aborɔfo nsam no. Wɔkyerɛkyerɛ sɛ ɔno ne nipa a ɔyɛ adeɛ pa ara wɔ nneɛmanwene ho a ne ho hia pa ara.

## MFITIASEƐ ASETENA NE NWOMASUA
Wɔwoo Vincent Kofi wɔ Odumasi-Krobo a ɛwɔ ɔman Ghana, Ɔpɛpɔn bosome ɛda a ɛtɔ so dunsia afe apem ahankron aduonu mmiɛnsa(1923).

Wɔtetee no wɔ Achimota Kɔlegyi, beaeɛ a nneɛmanwene hyɛɛ aseɛ wɔ Abibirem atɔeɛ fam no. Ɔsan nso suaa adeɛ wɔ Royal College of Art a Ɛwɔ London firi (1952 kɔsi 1955), na ɔsan kɔɔ Columbia suapɔn a ɛwɔ New York (1959). Berɛ a na ɔwɔ America no, ɔkɔsraa Barnett-Aden mfoni beaeɛ ne Alonzo Aden a ɔyɛɛ saa beaeɛ no. Ɛyɛ Alex Fournier na ɔkaa ne ho aduro. Ɔda so ara wɔ New York no,Harmon Foundation boaa no ma ɔsuaa sɛdeɛ wɔde dadeɛ di dwuma,na ɔtumi yɛɛ bronze.

## N’ADWUMA NE SUAHUNU
Kofi nnwuma a ɔyɛeɛ no hyetaa abibirem ha ne aburokyiman mu nyinaa.Ɔde nnua ankasa na ɛyɛɛ n’adwuma. Na ne nneɛma a ɔyɛeɛ no nso gyina Ghana amammerɛ ne abakɔsɛm so. Berɛ a Kofi baa Ghana no, ɔkyerɛɛ adeɛ wɔ Winneba akyerɛkyerɛfoɔ kɔlegyi (1961-1969) a na ɔno ne panin a na ɔda Fine Art ano wɔ Kwame Nkrumah suapɔn mu (1969-1974).

## N’ABRABƆ
Kofi waree Felicia Korkor Djabatey, wɔ Krobo, Kwaebibirem a ɛwɔ apueɛ fam. Wɔwoo ɔbaa baako a ne din ne Janet Ayerko Kofi.Kofi wuu Kitawonsa bosome ne da a ɛtɔ so aduasa baako,afe apem ahankron ne aduosonnan (1974).

## BEAEƐ A MENYAA MMOA FIRIIƐ
Akoma (Adinkra)

**Akoma** yɛ Akanfoɔ ahyɛnsodeɛ no mu baako a ɛgyina hɔ ma ɔdɔ, abotrɛ, ahohyɛsoɔ,nokwaredie ,ɔpɛpa, tema,nkabom ne nteaseɛ. Wɔawene no sɛ akoma na ɛkyerɛ atinka a ɛka nnipa bom  berɛ a nnipa wɔ ahohiahia mu. Agbofoɔ kyerɛ sɛ, onipa a ɔwɔ ntoaboaseɛ yɛ deɛ ɔwɔ akoma pa. Ɛyɛ adeɛ bi a ɛka akoma mmienu bom na ɛde nteaseɛ ne ɔdɔ a ɛtoɔ ntwa ɛba. Akoma yɛ adeɛ ɛwɔ onipa biara mu a ɛma yɛyɛ nnipa na yɛnya atinka nso. Akoma ahyɛnsodeɛ yi hia pa ara wɔ amammerɛ ne amanneɛ ahodoɔ mu.

## Abakɔsɛm
Akoma firi Akanfoɔ mu na ɛbaeɛ ne titire no Asantefoɔ mu. Abakɔsɛm kyerɛ sɛ Bonofoɔ  a ɛyɛ Gyamanfoɔ a na ɛyɛ wɔn hene Nana Kwadwo Agyemang ahyɛnsodeɛ na ɛde baeɛ. Na berɛ a Gyamanfoɔ dii nkuguo wɔ wɔne Asante ko no mu no, Asantefoɔ no sesaa wɔn nneɛma nyinaa de baa Asanteman mu.Ɛno maa wɔde Gyaman amammerɛ no bi bɛkaa Asante deɛ no ho, ɛfiri sɛ wɔn a na wɔnwene ntoma ma Gyaman ahenfo no nyinaa no, wɔkyeree wɔn baa Asanteman mu ma wɔbɛkyerɛɛ wɔn sɛdeɛ wɔnwene wɔn nneɛma no. Wɔn mu deɛ na ɔyɛ adeɛ pa ara a ɛyɛ Nana Kwadwo Adinkra ba barima no,wɔhyɛɛ no ma ɔyɛɛ Adinkra ntoma maa Asante nhenfo na ɔkyerɛɛ afoforɔ nso a na Kwaku Duah a ɔte Kumasi ka ho. Berɛ a Kwaku Duah nso hunuu adwuma no, ɔbuee ɔno ara ne deɛ na ɔkyerɛɛ nkurɔfoɔ nso. Na ɛno boa ma akoma ahyɛnsodeɛ ne adinkra ahodoɔ no hyetaa Asanteman mu nyinaa ne Akanfoɔ binom te sɛ Fante, Akuapem ne Akyem nyinaa. Wɔgye di sɛ akoma ahyɛnsodeɛ no dii dwuma pa ara wɔ Asante ahennie no mu.     

## Sɛdeɛ ɛteɛ
Akoma bɔbea no te sɛ akoma. Sɛdeɛ ɛteɛ enti na ɛwɔ din sɛ akoma no.

## Ne dwumadie
Wɔde Akoma di dwuma pa ara wɔ Akanfoɔ amanneɛ ne amammerɛ pii mu: ɛbi te sɛ ayiyɔ,afahyɛ, awareɛ a ɛgyina hɔ ma ɔdɔ, nkaeɛ ne nkabom. Wɔde da Akanfoɔ su adi. Mpɛn pii nso wɔtumi de yɛ kasabɛbuo. Wɔsan nso da no adi wɔ Akanfoɔ ntoma mu, deɛ wɔde nnua anwene ne deɛ wɔde nnɛteɛ ayɛ nyinaa a ɛkyerɛ afɛfɛdeɛ na ɛka Akanfoɔ abakɔsɛm nso. Adinkra ahyɛnsodeɛ yi san di dwuma sɛ nkaedum ma nnipa sɛ wɔnfa ɔdɔ, boasetɔ ne ahohyɛsoɔ mmɔ wɔn bra.

## Beaɛ a menyaa mmoa firiiɛ
Ananse Ntentan

Ananse Ntentan yɛ akanfoɔ ahyɛnsodeɛ anaa ɛdwinie bi a yɛn nananom yɛe a yɛde yɛ abrabɔ ho susudua.Kane no, ohene bi a na yɛfrɛ no Nana Kwadwo Agyeman Adinkra, a na ɔyɛ ohene wɔ Gyaman wɔ Bono man mu na ɔde saa nsɛnkyerɛne yi bae.

Nananom abakɔsm mu no, yɛde ananse gyinahɔ ma obi a ɔyɛ kokuroko. Ɛno nti ɔsa ananse mmrane sɛ,  ananse kokuroko, ananse nimdefo, ananse nyansafo. Sɛ yɛhwɛ abɔdeɛ mu a, sɛnea ananse nwene ne ntentan no, ɛyaa na ɛyɛ ahomeka ne anika na ɛsanso yɛ nwanwa. Ɛno nti nananom sɛ ananse gyinahɔ ma nimdeɛ, tumi,  nyansa ne nhunumu. Nananom se ananse wɔ nyansa, nimdeɛ ne nhunumu nti yɛbɛtumi ahwɛ ananse su de abɔ bra.

Ananse ho bɛ

## Ananse wo fie a yemmisa nea onwenee ntentan Wosisi Ananse a wosisi wo ho.
Owusu-Ankomah

**Owusu-Ankomah** (24 Ahinime, 1956 - 6 Ɔgyefoɔ, 2025) yɛ obi a ɔfiri Ghana a na ɔyɛ Afrika adwinni. N'adwuma no fa ahoni ne nipadua ho, na ɔde ne Adinkra ahyɛnsode no yɛ adwuma. Ne nnwuma no nso "anya Renaissance adwinni, nsa ano nkyerɛwee a efi tete amammerɛ te sɛ Ghana Akanfoɔ adinkra ahyɛnsodeɛ nhyehyɛeɛ, Chinafo ideograms, ne nnɛyi wiase amammerɛ." Owusu-Ankomah yɛ obi a ɔkyerɛɛ ne ho ade wɔ Achimota College, a ɛbɛn Accra, a "wɔhyehyɛɛ no wɔ afe 1936 mu na wɔfaa no kaa University of Science and Technology a ɛwɔ Kumasi no ho wɔ afe 1952 mu".

## Mfitiaseɛ abrabɔ ne nwomasua
Wɔwoo Owusu-Ankomah afe 1956 wɔ Sekondi, Ghana. Wɔ afe 1971 ne 1974 ntam no osuaa ade wɔ Ghanatta College of Art wɔ Accra, Ghana.

## Adwumayɛ
Ɔfirii n'adwuma ase wɔ afe 1979 mu, ɔtuu kwan kɔɔ Europa, ne Europafoɔ adwinnifoɔ ne adwadifoɔ dii nkitaho. Ɛfiri afe 1986 no, Owusu-Ankomah traa Bremen kuro mu wɔ Germany. Wɔsan nso gyee no toom sɛ ɔdansifoɔ a ɔfiri ɔman foforɔ so esiane n'akwantu a ɔtueɛ wɔ Germany nti.

Asanteman adinkra ntwerɛɛ nhyehyɛeɛ no maa ɔbenfo no yɛɛ ne mfonini akɛseɛ no. Ɔsan kyerɛɛ wɔn ahyɛnsodeɛ no ase wɔ mfonini a wɔyɛ wɔ mfoniniyɛ dan mu no mu, bere a ɔkura wɔn mfitiase nkyerɛase no mu pii mu no. Owusu-Ankomah mfoni ahorow no fa nyansahu, mfiridwuma, nyansapɛ ne honhom mu nokwasɛm ho. Onipa adannandi, ahonim, ɔkra a enni baabi a efi ne daa nkɔso. Ɔgye di paa sɛ nnipa a wɔtenaa ase tete mmere mu a wɔanyinyin sen Egyptfo a na wɔn ho akokwaw wɔ geometry kronkron a ɔde di dwuma wɔ n'adwuma mu no mu bi wɔ hɔ. Ohuu nnɔbae mu nketewa pii wɔ ne nhoma ahorow a otwa to mu, ne ɔkwan a ɔfa so di nokware a ɛwɔ nokwasɛm a ɛne sɛ ɛnyɛ yɛn nkutoo na yɛwɔ amansan yi mu no ho adanse, sɛ wɔabɛsra yɛn na wɔda so ara rebɛsra yɛn no. Efi afe 2004 kosi afe 2008 no, ɔtraa ase sɛ obi a ɔregye n'ahome, na odwinnwen nneɛma ho, odwinnwen ho, na ɔyɛ nhwehwɛmu, na ɔde asɛmfua Microcron dii dwuma. Na wahu, sɛnea ɔkae na ɔka no, sɛnkyerɛnne a ɛkyɛn so, sɛnkyerɛnne ahorow no sɛnkyerɛnne, ne nkyerɛkyerɛ ne nyansapɛ a ɛka ho a ɔsan frɛ no Microcron no.

Asɛm bi a ɛbaa Nka nsɛmma nhoma mu wɔ afe 2025 mu no kae sɛ, sɛ yɛhwɛ "ne asinasin a emu yɛ den sen biara, a abakɔsɛm mu no, ɛyɛ tuntum ne fitaa no bi a, ɔpia abusuabɔ a ɛda mfonini ahorow no ne agyiraehyɛde ahorow no ntam no kɔ akyiri. Ɔsan nso de mfonini abien di dwuma sen sɛ ɔde biako bedi dwuma, na ɛma wonya ahoɔden ne emu dɔ ho adwene. Nanso mfonini ahorow bi a wɔayɛ nnansa yi a wɔde aka ɔyɛkyerɛ yi ho (MICROCRON BEGINS) kyerɛ nsakrae kɛse a aba kɔla mu, an wosi ɛnne so dua sen sɛ wɔbɛhyehyɛ nsɛm a wɔahyehyɛ no nnidiso nnidiso, ɛte sɛ nea ɔte nka sɛ ɔrekɔ asinasin a ɛtrɛw, ɛnyɛ den, na ebetumi ahwɛ ne ho so Seesei a wadi mfe aduonum no, nsɛm a wɔaka abom wɔ n’adwene mu a ɛrehwehwɛ akwan foforo a ɔbɛfa so afi mu wɔ n’adwuma a ɔde aniwa hu no mu nnwom a ɛyɛ tuntum ne fitaa a ɛwɔ akyi."

Owusu-Ankomah de ne ho kyerɛe wɔ Germany nyinaa, ne amanaman ntam wɔ Britain ne U.S., Europa, Afrika Kesee Fam, Amerika Kesee Fam ne Asia. Ɔne adwumfoɔ Giorgio Armani yɛɛ biako wɔ ntade bi a wɔde bɛyɛ Red Campaign.

## Baabi a menyaa mmoa firiiɛ


Nkyekyεmu:AfroCuration Ghana 2025
Kete Pa (Adinkra)

**Kete Pa** yɛ Adinkra ahyɛnsodeɛ no mu baako a ɛkyerɛ sɛ ‘nna pa’ na wɔgye di sɛ ahyɛnsode no gyina hɔ ma aware pa. Saa ahyɛnsodeɛ yi wɔ ahyɛnsodeɛ pii a wɔde asisi wɔn ho so, na ɛte sɛ mpapahwekwa a wɔanwene ho. Wɔkyerɛ sɛ ne mfonini no gyina hɔ ma awareɛ mpa.Kete Pa yɛ Adinkra ahyɛnsodeɛ a ɛho hia a ɛfiri Akanfoɔ a wɔwɔ Ghana. Ɛkyerɛ baakoyɛ ne su ahodoɔ a ɛma awareɛ yɛ dɛ na ɛsi yie.https://symbolsage.com/kete-pa-symbol/ Afoforɔ nso gye di sɛ, Kete pa, anaa mpa pa yɛ Akanfo ahyɛnsodeɛ a ɛfa abusua ho. Ɛkyerɛ aware pa. Ne nnyinasoɔ nyinaa ne sɛ, Akanfoɔ wɔ gyidie bi sɛ ɔbaa a ɔwɔ aware pa mu da mpa pa so.
https://yen.com.gh/109816-ghanaian-traditional-symbols-meanings.html

## Mfasoɔ
Mfasoɔ a ɛwɔ obuo a obiara de ma ne yɔnko so. Ɛboa ma wɔtumi siesie abusuabɔ a ɛmu yɛ den denam anisoɔ ne nteaseɛ so. Mfasoɔ a ɛwɔ ahofama so, Ɔdɔ a ɛtena hɔ daa hia ahofama ne mmɔdenbɔ. Adeɛ baako a ɛma awareɛ sɔ yie ne sɛ awarefoɔ no nyinaa yɛ baako na wɔwɔ adwempa. Kete Pa agyinahyɛdeɛ no kae yɛn sɛ abusuabɔ a edi mu ne deɛ nnipa mmienu no bom yɛ adwuma wɔ ɔdɔ ne obuo mu.

## Deɛ Kete Pa No Kyerɛ
Kete Pa ahyɛnsodeɛ no kyerɛ gyidie a ɛne sɛ: Ɔdɔ gyina boasetɔ ne ayamyɛ so. Aware pa gyina nkitahodie ne ahotɔsoɔ so. Ɛsɛ sɛ awarefoɔ no boa wɔn ho wɔn ho berɛ a wɔrehyia nsɛnnennen mu. Afoforɔ nso kyerɛ sɛ, Kete Pa agyinahyɛdeɛ no gyina hɔ ma ɔdɔ, baakoyɛ, ne aware pa mu ahoɔden. Ɛhyɛ ankorankora nkuran ma wɔnya abusuabɔ a ɛmu yɛ den a ɛgyina ahotosoɔ, obuo, ne mmoa a obiara de ma ne yɔnko so. Sɛ yɛgye Kete Pa nyansapɛ to mu a, yɛbɛtumi anya ɔdɔ ne abusuabɔ a ɛtena hɔ afebɔɔ.https://adinkrabrand.com/kete-pa-the-symbol-of-a-good-marriage/

## Asetena Mu Asuadeɛ
Wɔ asetena mu no, Kete Pa kyerɛkyerɛ sɛ abusuabɔ a ɛmu yɛ den hia ahofama ne mmɔdenbɔ. Nnipa a wɔdi saa nnyinasosɛm yi akyi no kɔ nkan wɔ abrabɔ mu yie. Wɔne wɔn hokafoɔ di no ɔdɔ ne obuo so. Wɔkyerɛ sɛ ahokeka ne baakoyɛ ho hia wɔ wɔn ntam abusuabɔ mu. Hunu sɛ ɔdɔ a ɛtena hɔ daa no nya nkɔsoɔ berɛ tenten mu. Saa agyinahyɛdeɛ yi ma yɛhunu sɛ awareɛ yɛ akwantuo a ɔdɔ, boasetɔ, ne mmoa wc mu.

## Baabi A Menyaa Mmoa Firiiɛ
1.https://symbolsage.com/kete-pa-symbol/

2.https://yen.com.gh/109816-ghanaian-traditional-symbols-meanings.html

3.https://adinkrabrand.com/kete-pa-the-symbol-of-a-good-marriage/
Ibrahim Mahama ( artist)

Wɔwoo Ibrahim Mahama wɔ afe apem ahankron me aduowɔtwe nson(1987).  Ɔyɛ Ghana mfoniniyɛfoɔ a ɔyɛ nkaedum a wɔde si dan mu. Ɔte Nkran na ɔsan yɛ adwuma wɔ Nkran, Kumasi ne Tamale, Ghana. Ɔno na ɔhyehyɛɛ Red Clay Studio, Savannah Center for Contemporary Arts ne Nkrumah Volini
Enam Bosokah

**Enam Bosokah** is a Ghana mfoninyɛfoɔ. Wɔnim no sɛ ɔyɛ ballpoint ballpoint pen mfoninyɛfoɔ.

Bosokah wieeɛ Kwame Nkrumah University of Science and Technology faako a ɔsuaa mfoniniyɛ no. Ɛfa deɛ nti a ɔde twerɛdua di dwuma ho no, ɔka sɛ "Twerɛdua boɔ nyɛ den koraa; ɛnhia sɛ metɔ nnoɔma pii ansa na mafiri dwumadie ase. Twerɛdua a mede di dwuma no kyerɛ sɛ nnoɔma a yɛtoto n’ase no [tumi yɛ nnoɔma akɛseɛakɛseɛ]." Wɔ twerɛdua no akyi no, ɔde bidie ne nsuo mu kɔla ahodoɔ nso adi dwuma wɔ kwan foforɔ so. Wɔda n’adwinnie no adi wɔ Afrika ne amanɔne.

Bosokah ayɛ adwuma sɛ ɔtemmufo wɔ BIC Art Master Akansie mu, akansi a wɔde ma Afrikafoɔ ball-point pen mfoniniyɛfoɔ, a wɔyɛɛ wɔ Société Bic de firi afe 2017. Wayɛ mfonini ama Wiki a Wontumi Nhunu, Wikimedia Foundation adwumayɛkuo a wɔn botaeɛ ne sɛ wɔde mfonini bɛma BIPOC Wikipedia asetena ho mfonini a asɛm no ho mfonini biara nni mu.

Ɛde besi afe 2022 no, ɔte Nkran.

## Baabi a menyaa mmoa firiiɛ

Nkyekyεmu:AfroCuration Ghana 2025
Djellaba

**Djellaba** anaa **jillaba** (/dʒɪˈlɑːbə/; Arabic a wɔsan twerɛ no **gallabea**, yɛ ɔbarima ne ɔbaa atadeɛ tenten anaa ⁣⁣atade⁣⁣⁣⁣ɛ⁣ a wɔhyɛ no wɔ Maghreb mantam mu 
wɔ Afrika Atifi fam.

Wɔ Algeria mfinimfini ne apuei fam no, wɔfrɛ no *qeššaba* anaa *qeššabiya*. Wɔn a wɔte Morocco mmepɔ so no frɛ no *tadjellabit*, a ɛfiri Berberfoɔ mu.

## N'abɔseɛ
Asɛmfua djellaba yɛ Franse kasa a wɔnya firii Arabic *jallāba* mu, jallābīya (a n'bɔseɛ no kyerɛ "atadeɛ a adwadifoɔ hyɛ"); ɛfiri *jallāb*, adwadifoɔ anaa dea ɔkra nnoɔma ba amannɔne; awieeɛ koraa no efi *jalaba*, sɛ wɔde bɛba, atwetwe, de aba anaasɛ wɔde bɛba.

Reinhart Dozy nsusuiiɛ a ɛne sɛ anka djellaba bɛyɛ, mfitiaseɛ no, "djellab atadeɛ", kyerɛ sɛ, nkoa adwadifoɔ no, William Marçais a ɔhyɛɛ nyansa sɛ wɔbɛhu wɔ djellaba mu nsakraeɛ a wɔayɛ wɔ djilbab mu a, wɔ tete Arabic 

kasa mu no, ɛkyerɛ ntade a wɔde ntama akata so, ɛwom sɛ wɔpam djellaba no mmom sen sɛ wɔbɛkata so de. Ɔkyerɛe sɛ wɔ Oman no, ɔkwan a wɔfa so yɛ *gillab* no kyerɛ ɔbaa no nkatanim. Anka b a edi kan no yerae no bɛba saa ara wɔ Maghreb ne Oman. Ɛdefa qeššabiya ho no, Georges Séraphin Colin hu wɔ saa din yi mu sɛ Latin kasa gausapa no asɛe, asɛmfua a anka wɔbɛkora so wɔ gosaba kwan so wɔ Adrar baabi a ɛkyerɛ atade no.

Sɛdeɛ wɔtaa yɛ no, wɔde aboa nwoma a ɛsono ne kɔla na ɛyɛ djellaba, nanso mprempren asaawa djellaba a emu yɛ hare agye din. Wɔ Berberfoɔ, anaa Imazighen, te sɛ Imilchilfoɔ a wɔwɔ Atlas Mmepɔ so no mu no, djellaba kɔla kyerɛ sɛ obi aware anaa sɛ ɔnwareɛ (sigyani anaa ɔwarefoɔ): djellaba a ɛyɛ bruu tuntum a ɛkyerɛ sɛ ɔyɛ bachelor.

Sɛnea wɔtaa yɛ no, na djellabas du fam kosi fam nanso djellaba a emu yɛ hare no yɛ mmerɛw kakra na ɛyɛ tiaa. Ɛtɔ mmere bi a mmarima taa hyɛ djellaba a ne kɔla yɛ hann ka Arabfo amammerɛ kwan so fez kyɛw kɔkɔɔ ne babouche mpaboa kɔkɔɔ a ɛyɛ mmerɛw (balgha wɔ Arabic kasa mu) ho de di nyamesom afahyɛ ne ayeforohyia ahorow.

Ɛkame ayɛ sɛ djellaba ahorow abien no nyinaa (ɔbarima anaa ɔbea) nyinaa wɔ baggy hood a wɔfrɛ no qob (Arabic: قب) a ɛba baabi wɔ akyi. Akatawia no ho hia ma mmarima ne mmea nyinaa, efisɛ ɛbɔ nea ɔhyɛ no ho ban fi owia ho, na tete mmere mu no, na wɔde di dwuma sɛ ade a wɔde bɔ wɔn ho ban fi anhwea a anhweatam so mframa a ano yɛ den bɔ ngu nea ɔhyɛ no anim no ho. Wɔ mmeae a awɔw wom, te sɛ Morocco mmepɔw so no, ɛyɛ adwuma koro no ara a ɛyɛ awɔw bere mu kyɛw nso, na ɛmma ɔhyew a ɛyera fa ti no mu na ɛbɔ anim ho ban fi sukyerɛmma ne osu ho. Ɛtaa ba sɛ wɔde hood a ɛtrɛw no bedi dwuma sɛ kotoku wɔ mmere a wim yɛ hyew mu; ebetumi afata paanoo anaa nkotoku a wɔde nnuan gu mu.

Mpɛn pii no, wɔde nnoɔma ahodoɔ mmienu na ɛyɛ djellaba a wɔde di dwuma wɔ amanne kwan so, kotoku a wɔde hyɛ ahohuru berɛ mu ne aboa nwoma a ɛyɛ mmerɛ a wɔde hyɛ awɔ berɛ mu. Wɔtaa nya aboa nwoma no firi nnwan a wɔwɔ mmepɔ a atwa ho ahyia no so. Wɔyɛ djellabas bɔton ahodoɔ wɔ Bhalil kuro mu.  

## Hwɛ bio

* Burnous
* Jellabiya
* Abaya
* Jilbāb
* Kaftan
* Dashiki
* Tallit

## Baabi a menyaa mmoa firiiɛ
Dwennimmen (Adinkra Ahyɛnsodeɛ)

**Dwennimmen** yɛ Adinkra ahyɛnsondeɛ bi edi mu yie pa ara. Dwennimmen yɛ adinkra ahyɛnsondeɛ bi a egyina hɔ ma ahoɔden,adesua,ahobrɛaseɛ ne Nyansa. Asɛmfua Dwennimmen firi nsɛmfua mmienu a wɔaka abɔm, Dwanini(ram) ne mmɛn(horns).

## Abɔseɛ
Dwenninmmen yɛ adinkra ahyɛnsondeɛ bi a ɛyɛ nsɛmfua Dwanini ne Mmɛn. Dwanini yɛ aboa bi ne ho dwoɔ na ɔmma ne hwɛsofoɔ mmerɛ te sɛ aboa Apɔnkye. Mmɛn- aboa biri mmɛn yɛ adeɛ bia ɛyɛ den na obiara nso suro esiane sɛ aboa biara ɔwɔ mmɛn no de ne mmɛn na ɛko san so de bɔ ne ho ban. 

Dwenninmen gyina hɔ ma ahoɔden, ahobrɛaseɛ ne nyansa. Saa ahyɛnsondeɛ yi kyerɛ mfasoa a ɛwɔ ahobrɛaseɛ ne tumi mu.

## Beaeɛ a menyaa mmoa firiiɛ
Albert Opoku Mawere

Albert Mawere Opoku wɔwoo no afe apem ahankron ne dunum de kosi mfirihyia  mpem mienu (1915-2022). Na ɔyɛ Gaanani a ɔkyerɛ asaw, ɔka ban  (painter) na ɔyɛ obi a onim asaw yiye. Ne nyinara akyiri no,  na ɔyɛ onimdefo pa ara a wasua nwoma akɔ anim. Na afei nso, ɔno ne nipa a odii kan de Abibiman asaw akyerɛkyerɛ kɔɔ Ghana Suapɔn University of Ghana mu. Na ɔsan yɛ ɔkwankyerɛfo a ɔda ɔman Ghana asaw kuw (Ghana National Ensemble) a nankasa tewee no ano.

## N'abrabɔ Ahyɛse ne N'adesua
Wɔwoo Opoku wɔ Obubuo 13, 1915 maa Asante adehyeɛ abusua no. Na ne papa Mawere Opoku yɛ Asantehene Kyeame. Ne maame Yaa Bempomaa yɛ obi a na  wabene wɔ anansesɛmto mu na wagye din yiye. Na maame yi san yɛ Asantehene Akyeampanyin Kwesi Numah nuabea. Ne saa nti na Opoku yɛ Daakyehene mapa. Eyi maa wɔhyɛɛ ase kyerɛkyerɛɛ no amammerɛ ne amanneɛ firii ne mmɔfra ase. . Opoku hyɛɛ ne sukuu ase wɔ Ɔsɛikrom aban sukuu no mu wɔ afe apem ahankron aduonu biako (1921) na ɔtoaa so de wiee wɔ afe apem ahankron ne aduasa biako (1931). Ɔsan toaa so wɔ Achimota Kɔlegyi a wɔtete akyerɛkyerɛfo firi apem aha nkrɔn aduasa biako de kɔsii mpem ahankron aduasa nan(1931-1934). .

Ɛnam nkuranhyɛ a ɔnya fii Opanin H.V Meyerowitz hɔ nti osii n'adwene pi sɛ ɔbɛsan atoa so wɔ Achimota nteteebea a wɔsua sɛnea nnipa de n'adwnene saasaa biribi no. Ɛhɔ no, osuaa abɔde mu afɛfɛde ne sɛnea wɔka biribi bi  (painting ) anaa wɔsiesie ho ma ɛyɛ fɛ. Wɔ 1944 mu no, ɔnyaa akwanya wɔ Ngyiresi Ɔhemaa kurom London suapɔn a wɔma nteteɛ wɔ nsa ano dwuma yɛ mu(Cambwell).

School of Art and Craft, saa bere no nyinaa na Ɔpanyin Meyirovitz ara na ɔboa no sikasɛm mu. Wɔ London hɔ no ɔnyaa akwannya ahorow pii wɔ suapɔn a wɔkyerɛ kyerɛ nsaanodwuma ne wɔn a wɔwɔ adom akyɛde a wɔde saasaa biribi ma no di mu wɔ nimdie kwan so. 1952 mu no , onyaa nimdie suahunu wɔ asaw mu, na afei dɔm anim gyina a fɛre nni mu wɔ Jiliad ne Martha Graham suapɔn mu.

## N'adwumayɛ
Wɔ 1952-1957 mu no Opoku kɔkyerɛɛ ade wɔ Kumasi Kɔlegyi a wnam abɛɛfo kwan so sua ade mprenpren yi Kwame Nkrumah University of Science and Technology. Ɛhɔ no, ɔkyerɛkyerɛ nimdeɛ a ɛfa adomakyɛde a wɔde nwono ade saasaa nsɛm ahorow no. Wɔ afe apem ahankron aduonum mien (1952) mu no, Ghana mampanyin dedaw Ɔsagyefo Dɔkota Kwame Nkrumah ne Obroni a saa bere no ɔhwɛ Jamaica man no asaw so (Rex Mettleford) yɛɛ nhyehyɛeɛ sɛ ɛsɛ sɛ ɔman Ghana nso nya asaw ahorow mu kuw. Enti wɔde hyɛɛ Opoku nsa sɛ ɔnhwɛ na ɔnkunkyire Ghana kasahorow no nyinaa asaw ngu nkrataa so.  Na wɔde Ɔbenfo J. H Nketia kaa ne ho sɛ ɔnhwɛ ma saa dwumadie no nkɔ so.  

## Animmuonyamhyɛ ne N'abasobɔ.
Wɔ 1975, ɔmampanyin Acheampong abere so no, wɔbɔɔ no aba so sɛ wako nkoden ama ne man(Grand Medal Civil Division).

## Beaeɛ a Mmoa Firi
Ataa Oko

**Ataa Oko Addo** (Ne awoɔ mmerɛ ne berɛ a ɔwuuiɛ 1919 – 9 Ɔpɛnnima 2012) na ɔyɛ Ghanani a ɔwene apakan ne efunnaka a n’adwinnie no nyina gyina hɔ ma biribi, na ɔnyaa mfeɛ bɛyɛ aduowɔtwe no ɔbɛyɛɛ Obi a ɔka nneɛma ho aduro ma Maa Art Brut.

## Ne ho nsɛm

Ataa Oko Addo, a wɔtae frɛ no Ataa Oko, wɔwoo no afe 1919 mu wɔ kuro bia ɛpo etwa ho ahyia a wɔfrɛ hɔ La, wɔ Ghana. Wankɔ sukuu da, nanso ɔhyɛɛ aseɛ yɛɛ adwuma berɛ a ɔnyaa mfeɛ dummiɛnsa sɛ Ɔfareni. Akyire no, n’abusua de ne kɔɔ Asante Mantam kɔduaa kookoo. Firi afe 1936 de kɔsi afe 1939 mu no, ɔnyaa nteteeɛ wɔ Nkran sɛ dua dwomfoɔ. Firi afe 1939 de kɔsi afe 1970 ɔyɛɛ adwuma wɔ mmeaeɛ bebree.

Regula Tschumi( a ɔyɛ adwinni ho abakɔsɛm dwumadini) kyerɛ sɛ, Ataa Oko hyɛɛ aseɛ yɛɛ saa funnaka bɛyɛ afe 1945 mu. Nea ɛhyɛɛ ne nkuran maa no yɛɛ adwinni yi yɛ apakan a wayɛ de regyina hɔ ama bribi a ɔhunuu wɔ Nkran. Ga Ahemfo de saa apakan yi dii dwuma wɔ 20th century mu. Wɔyɛɛ apakan no wɔ kwan soronko so a na ɛreda Ahemfo no mu biara abusua ahyɛnsodeɛ adi. Bɛyɛ afe 1960 mu no, Ataa Oko buee n’ankasa funnaka ne apakan dwumadie beaeɛ wɔ La.

Ataa Oko funnaka a ɔdwii no, wɔdaa no adi kane wɔ nnipakuo dwumadie bi a wɔfrɛ no “Six Feet Under” wɔ Kunstmuseum Berne wɔ mfeɛ 2006 ne 2010/11 mu. Ɔnyaa akwanya a adi kan a ɔno nko ara daa ne dwuma no adi wɔ dwumadie bi a agye din yie pa ara wɔato din Collection de l'art brut wɔ Lausanne.

## Mfonim

File:Drawing by Ataa Oko, 2009.jpg|Apakan a ɛregyina hɔ ama biribi, Ataa Oko dwii no wɔ mfeɛ 2009 mu.
File:Drawing by Ataa Oko, 2010.jpg|Ahonhom, Ataa Oko dwii no wɔ mfeɛ 2010 mu.
File:Drawing by Ataa Oko, 2010 Football World Cup.jpg|World cup, Ataa Oko dwii no mfeɛ 2010 mu.


## Sini

* Mfeɛ 2010. Ataa Oko and the spirits. Philippe Lespinasse, Regula Tschumi, Andress Alvarez. Lausanne/Le Tourne, Parti de l’Art Brut/ LoKomotiv Films, sima aduonu.(subtitled).
* Mfesɛ 2009. *Sépulture sur mesure*, sima aduonum mmienu sini a ɛfa Ga ayieyɔ ho, ne Ataa Oko funnaka ne Eric Adjetey Anang (Kane Kwei Carpentry Workshop). Philippe Lespinasse, Grand Angle Production.

## Beaeɛ menyaa mmoa firiiɛ
Bright Tetteh Ackwerh

**Bright Tetteh Ackwerh** yɛ Ghanani a ɔde adwene di dwuma a ɔyɛɛ adwene yi bi wɔ kwan ne mmeae ahodoɔ pii woagye din pa ara. Woayɛ adweneɛ yi wɔ Ghana ne Abibirem Atɔeɛ. Ɔde he ho sii hɔ de adwene dii dwuma maa Ghana ne Abibirem Atɔeɛ adwenedwuma yɛɛ fɛ.

## Abrabɔ ahyɛeaseɛ
Wɔwɔɔ Bright wɔ Nkran a ɛwɔ ɔman Ghana mu. Bright kɔɔ sukuu wɔ Accra Academy na ɔsuaa Visual Arts wɔ n'adantam sukuu ansa na ɔrekɔ ne ntoasoɔ  sukuu a ɛyɛ suapɔn no wɔ Kwame Nkrumah University of Science and Technology (KNUST) na ɔsuaa BFA ne MFA degree wɔ painting mu.  Ɔwiee ne degree a ɛdi kan no wɔ 2011 na ɔsomm sɛ ɔkyerɛkyerɛni abadiakyerɛ wɔ suapɔn no ara mu wɔ n'afe na ɛdi n'anim.

## N'adwumayɛ
Ɔhyɛɛ aseɛ nwene adweneɛ ahodoɔ too ntanɛte so na afei nso ɔpante mmae ahodoɔ a ɛwɔ Nkran mmɔntene so. Wadan adwene bebree wɔ ɔman Ghana mu ne amanɔne. Adweneɛ no bi ne: Art X Lagos ɔyɛkyerɛ wɔ Nigeria, blockbuster ɔyikyerɛ a Blaxtarlines hyehyɛɛ no wɔ Kumasi ne Chale Wote Street Art Festival wɔ Nkran.

Afe mpenu ne du-nsia (2016) mu no ɔgyee  Kuenyehia abasobɔdeɛ a wɔhyehyɛɛ no wɔ Ringway Estates a ɛwɔ Nkran.  Mfeɛ bebree nie, Bright de ntanɛt akyɛ ne nnwuma na ɔgyinaa ne botae a ɔnyaa no wɔ n'adweneɛ adwuma no mu.

Afei nso na ɔka ekuo dwumadie a wɔhyehyɛɛ no wɔ Nkran, Paris, Johannesburg ne Los Angeles. Ahinime bosome afe mpenu ne du-nson (2017) mu no, ɔde ne ho hyɛɛ Ahinime bosome deɛ no mu wɔ CNN *Abibire nne*.  Ɔsane nso ka Barclays L'Atelier adweneɛ akansie a wɔhyehyɛɛ no 2017 na ɔka nnipa du a wɔyii wɔn no.

## Ne sononko yɛ
Ɛkwan a ɔfa so yɛ n’adwuma no yɛ sedeɛ Ghana amanyɔsɛm si teɛ ne Nyamesom mu nsɛnsɛm a sɛ wohunu a ɛtwetwe nkɔmmɔ, akyinnyegyeɛ ne anoyie a ɛfata. Ɔnwene ma ɛtwe nkranhyɛ firir Fela Kuti deɛ mu ne Abibire mu akukudam a wɔn adweneɛ no de nsɛm to dwa.

Ɔgye di sɛ yɛn nnwom wɔ tumi sɛ ɛbenya nsunsuansoɔ na ahyɛ nnipa nkuran na yɛwɔ ɛkwan mmiene ne mmiɛnsa bi wɔ hɔ a ɛfa so yɛ adwuma na ɛdan sɛdeɛ adwenneɛ ahodoɔ de to dwa no.

## Abasobɔdeɛ
Wɔ afe mpenu ne du-nsia (2016) mu, Bright Ackwerh gyee Kuenyehia abasobɔdeɛ a ɛfa Ghanafoɔ wɔyɛ adwenefoɔ abasobɔdeɛ nhyehyɛeɛ.

## Baabi a menyaa moa
Mandem Yopic

Mandem Yopic

Andrew Yaw Kwarteng a ne nwontodin yɛ *Mandem Yopic* ɛyɛ Ghana nnwontoni foforɔ a wɔapue. 

### Mfitiaseɛ ne Nwomasua

### Nnwontoɔ

### Abasobɔdeɛ

### Beaɛ a menyaa mmoa firi yɛ